<classify> Halmashauri ya Mji Kibaha imesema ina fursa ya kipekee kwa biashara ya uwekezaji kutokana na jiografia yake ukiwemo ukaribu wake na bandari ya jiji la Dar es Salaam na uwepo wa bandari kavu.Mkurugenzi Mtendaji wa Halmashauri hiyo, Jennifer Omollo amesema ofisini kwake mjini Kibaha kuwa, mji huo upo umbali wa takribani kilomita mbili kutoka jiji hilo kuu la kibiashara Tanzania.Ameyasema hayo wakati akizungumza na timu ya wafanyakazi wa Kampuni ya Magazeti ya Serikali TSN ikiwa ni sehemu ya maandalizi ya Maonesho ya Viwanda Mkoa wa Pwani 2019 na Kongamano la Fursa za Biashara na Uwekezaji mkoani humo.Maonesho hayo yatafanyika kuanzia Oktoba Mosi hadi saba kwenye viwanja vyaa CCM Sabasaba Picha ya Ndege, na Kongamano litafanyika Oktoba tatu.Lakini sisi tupo kwenye barabara kubwa ya Morogoro na sasa hivi ujue Mheshimiwa Rais anajenga barabara ile kwa line sita kwa hiyo usafiri ni rahisi hata kutoka bandariniamesema Omollo.Amesema bandari kavu iliyopo takribani kilomita nne kutoka mjini Kibaha ni fursa muhimu kwa biashara.Lakini pia tuna reli ya kisasa inayojengwa na Mheshimiwa Rais hiyo nayo ipo karibu sana na Kibaha amesema na kuongeza kuwa Kibaha inafikika kwa urahisi kuliko maeneo mengine mkoani humo.Kwa mujibu wa Omollo ukiwa Kibaha ni rahisi zaidi kusafiri na kusafirisha bidhaa kuliko maeneo mengine ya Pwani, na pia huduma nyingine wezeshi kwa biashara zinapatikana na ni za uhakika ukiwemo umeme na maji.  <topic>: uchumi 